| T-35 |
| --- |
| Bokorys tanku T-35.Bokorys tanku T-35. |
| **Základná charakteristika** |
| Posádka | 11 mužov |
| Dĺžka | 9,72 m |
| Šírka | 3,2 m |
| Výška | 3,43 m |
| Hmotnosť | 45 t |
| **Pancierovanie a výzbroj** |
| Pancierovanie | 11-30 mm |
| Hlavná zbraň | 76,2 mm kanón 27/32 |
| Sekundárne zbrane | 2x 7,62 mm guľomet DT |
| **Pohon a pohyb** |
| Pohon | Mikulin M-17M 370 kW |
| Odpruženie | torzné tyče |
| Max. rýchlosť | 30 km/h |
| Pomer výkon/hmotnosť | 8,2 |
| Dojazd | 150 km |
| Priechodnosť | 1200 mm |

Tank **T-35** bol sovietsky ťažký tank, vyrábaný v medzivojnovom období a na začiatku druhej svetovej vojny. Jeho hlavným rozlišovacím znakom bola korba, ktorá bola osadená 5 vežami s rôznymi zbraňami. Červená armáda ho využívala iba v obmedzenom počte. Tieto tanky sa vyznačovali veľkou nespoľahlivosťou a častými mechanickými poruchami (najviac motor a prevodovka). Iba pár strojov bolo nasadených v operácii Barbarossa.

História
--------

Tank T-35 bol navrhovaný v dizajnovom stredisku OKMO továrne Boľševik. Tieto práce sa začali v roku 1930, kedy dva tímy prišli s dvomi plánmi tanku T-35. 

Prvý návrh Edwarda Grotta bol tank s hmotnosťou 100 ton osadený 4 vežami TG-5, pričom každá mala vo výzbroji 107 mm námorné delo. Bol vybavený ovládaním volantom a pneumatickým odpružením, ale po čase sa od neho upustilo. 

Druhý typ bol od návrhára N. Tsietsa, ktorý bol pre ľahšiu a kratšiu verziu s hmotnosťou 37 ton, inšpirovanou tankom Vickers A1E1 Independent. 

V roku 1932 bol vyhotovený návrh s delom kalibru 76,2 mm a váhou 35 ton. Prvý prototyp bol mal štyri veže osadené dvomi kanónmi kalibru 37 mm a dvomi guľometmi. Mal značne poruchovú prevodovku a z hľadiska finančnej a materiálovej stránky bol výrobne príliš zložitý. Preto bolo od neho upustené. 

Druhý prototyp bol vybavený novým motorom a prevodovkou. Boli použité veže z T-28. Guľometné veže boli identické, hlavná veža osadená kanónom kalibru 76.2 mm značne prepracovaná (T-28 mal vzadu na veži guľomet). V roku 1935 bol tank prijatý do sériovej výroby v Charkovskej lokomotívnej továrni, kde vyrobili dve rady po 10 tankov.

Od roku 1936 do roku 1938 prešiel tank mnohými úpravami. Úpravy sa týkali hlavne diel a veží.

Bojové nasadenie
----------------

Zachovaný exponát T-35 v tankovom múzeu v Kubinke.
Tanky T-35 slúžili u 5. ťažkej tankovej brigády v Moskve od roku 1935 do roku 1940, a to hlavne na propagandistické účely. V júli 1940 prišla otázka z veliteľstva, či sa majú tanky T-35 stiahnuť z frontových operácii alebo prerobiť a osadiť ťažkým delostrelectvom. V roku 1940 mala Červená armáda 48 tankov T-35 tvoriacich 67. a 68. tankový pluk 34. tankovej divízie Kyjevského vojenského okruhu. V roku 1941 boli síce tanky T-35 morálne zastaralou konštrukciou ale z výzbroje Červenej armády stiahnuté neboli. Niekoľko kusov tankov T-35 sa nachádzalo v tankových školách v rôznych častiach ZSSR. Po vypuknutí sovietsko-nemeckej vojny sa všetky tanky T-35 34. tankovej divízie nachádzali na západe Ukrajiny pri Rave-Ruskej. V priebehu prvý dní bojov boli všetky T-35 zaradené do 4. mechanizované zboru stratené pre technické závady alebo v dôsledku bojovej činnosti. Posledné dva zachované kusy, ktoré sa ešte nachádzali v bojových jednotkách boli nasadené počas bitky o Moskvu koncom roka 1941. Zostali iba 4 tanky T-35, ktoré slúžili na výcvik. Vojnu prežil iba jeden, ktorý je vystavený v tankovom múzeu v meste Kubinka neďaleko Moskvy.

Jeden tank ukoristený nacistami bol dopravený do nemeckého mesta Kummersdorf na testovanie.

Iné projekty
------------

Commons
* Spolupracuj na Commons Commons ponúka multimediálne súbory na tému **T-35**

Zdroje
------

* Alexander Lüdeke - *Bojová technika druhej svetovej vojny.* Slovart 2010. - ISBN 978-80-8085-730-1
* Ivo Pejčoch a Svatopluk Spurný: *Obrněná technika 4. SSSR 1919-1945 (2. část)*. Ares, Vašut 2002, ISBN 80-86158-18-7

| * z
* d
* u
Sovietska obrnená technika počas druhej svetovej vojny |
| --- |
| Tančíky | 
* T-27

 |
| Obojživelné tanky | 
* T-37
* T-38
* T-40

 |
| Ľahké tanky | 
* T-18
* T-26
* T-50
* T-60
* T-70
* T-80

 |
| Rýchle tanky | 
* BT-5
* BT-7
* BT-8

 |
| Stredné tanky | 
* T-28
* T-34
* T-44

 |
| Ťažké tanky | 
* T-35
* KV-1
* KV-2
* KV-85
* IS-1
* IS-2
* IS-3

 |
| Samohybné delá | 
* ZiS-30
* SU-5
* SU-76
* SU-85
* SU-100
* SU-122
* SU-152
* ISU-122
* ISU-152

 |
| Protiletadlové tanky | 
* T-60Z
* T-70Z
* T-90
* ZSU-37

 |
| Obrnené vozidlá | 
* D-8
* D-12
* D-13
* FAI
* BA-10
* BA-11
* BA-20
* BA-21
* BA-3
* BA-6
* BA-27
* BA-64
* BA-I
* LB-62
* LB-23

 |
| Obojživelné OV | 
* PB-4
* PB-7
* BAD-2

 |
| Polopásové OV | 
* BA-30

 |
| Obrnené ťahače | 
* T-26T
* T-20 Komsomolec

 |
| Improvizované OV | 
* ChTZ-16
* IZ
* NI

 |
| Motorové sane | 
* ANT-IV
* NKL-16
* NKL-26
* RF-8
* ASD-400

 |
| Prototypy a experimentálne OV | 
* KV-3
* T-150
* SU-14
* A-40 lietajúci tank
* SU-100Y
* PPG

 |